Folketing
2016-12-06

Tak for den venlige indstilling til forslaget, som det er fremsat her. Det er korrekt, at det netop skal forstås sådan. Altså, lad os sige, at jeg er rådgiver og har den ekspertviden, der skal til for at gemme nogle penge ulovligt i skattely, og jeg går hen og rådgiver – og det, jeg rådgiver om, er klart ulovligt – en person om, hvordan vedkommende kan gemme sine mange millioner i skattely. Så kan det jo være, at det senere hen viser sig, at den person kommer på andre tanker og vælger ikke at placere sine penge i skattely, men betaler den skat, der skal betales. Hvis det så senere via et læk kan dokumenteres, at jeg har foretaget denne ulovlige skatterådgivning, så vil jeg kunne blive straffet. Og det vil med det her beslutningsforslag og den lovgivning, som vi gerne ser kommer i forlængelse af det, blive tydeliggjort, at den form for rådgivning er strafbar.